《秋晚杂书三十首》
元代·方回

畴昔夏之夜，百虫无不鸣。
侵寻迫秋杪，惟有蟠蟀声。
微物乏巨喙，寒翅厉酸清。
露将化为霜，欲鸣声不成。
瓦石有深缝，缄默逃汝生。
不然且立死，焉问懒妇惊。
天地布肃令，讵别物重轻。
岂惟蝼蚁蛰，神龙亦潜形。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。